ประกาศกรมพัฒนาสังคมและสวัสดิการประกาศกรมพัฒนาสังคมและสวัสดิการเรื่อง การดำเนินการให้เป็นไปตามมาตรา๗แห่งพระราชบัญญัติข้อมูลข่าวสารของทางราชการพ.ศ.๒๕๔๐[๑] เพื่อให้เป็นไปตามมาตรา๗ (๑) (๒) (๓) แห่งพระราชบัญญัติข้อมูลข่าวสารของทางราชการ พ.ศ. ๒๕๔๐ที่กำหนดให้หน่วยงานของรัฐจัดส่งข้อมูลเกี่ยวกับโครงสร้างและการจัดองค์กรในการดำเนินงานสรุปอำนาจหน้าที่ที่สำคัญและวิธีการดำเนินงานสถานที่ติดต่อเพื่อขอรับข้อมูลข่าวสารหรือคำแนะนำในการติดต่อกับหน่วยงานของรัฐลงพิมพ์ในราชกิจจานุเบกษากรมพัฒนาสังคมและสวัสดิการได้จัดตั้งขึ้นตามพระราชบัญญัติกระทรวง ทบวง กรม พ.ศ. ๒๕๔๕ พ.ศ. ๒๕๔๕โดยโอนกิจการบริหารและอำนาจหน้าที่ของกรมประชาสงเคราะห์กระทรวงแรงงานและสวัสดิการสังคม มาเป็นกรมพัฒนาสังคมและสวัสดิการกระทรวงการพัฒนาสังคมและความมั่นคงของมนุษย์ตามพระราชกฤษฎีกาโอนกิจการบริหารและอำนาจหน้าที่ของส่วนราชการ ให้เป็นไปตามพระราชบัญญัติปรับปรุงกระทรวงทบวง กรม พ.ศ. ๒๕๔๕ พ.ศ. ๒๕๔๕ และมีภารกิจอำนาจหน้าที่รวมทั้งโครงสร้างตามกฎกระทรวงแบ่งส่วนราชการ ดังนี้๑. อำนาจหน้าที่๑.๑พัฒนารูปแบบและวิธีการในการให้บริการสวัสดิการสังคมและสังคมสงเคราะห์ในแต่ละกลุ่มเป้าหมายให้สอดคล้องกับมาตรฐานที่กำหนด๑.๒สนับสนุนด้านวิชาการ เทคโนโลยี ข้อมูลสารสนเทศ การให้คำปรึกษา แนะนำรวมทั้งการติดตามประเมินผลการปฏิบัติงานด้านการพัฒนาสังคมและการจัดสวัสดิการสังคมแก่หน่วยงานให้บริการสวัสดิการสังคมและหน่วยงานองค์กรปกครองส่วนท้องถิ่น๑.๓ จัดบริการสวัสดิการสังคมการให้คำปรึกษาแนะนำ การให้ความช่วยเหลือ การแก้ไขปัญหาแก่ผู้ประสบปัญหาทางสังคมกลุ่มเป้าหมายเฉพาะที่มีปัญหาทางสังคมรวมทั้งการประสานส่งต่อหน่วยงานที่เกี่ยวข้อง๑.๔ส่งเสริมและประสานการดำเนินงานของเครือข่ายบริการสวัสดิการสังคมของแต่ละกลุ่มเป้าหมายและแต่ละพื้นที่๑.๕จัดและส่งเสริมการจัดกิจกรรมตามโครงการพิเศษต่างๆโครงการตามพระราชดำริและกิจกรรมตามพันธสัญญา และข้อตกลงความร่วมมือระหว่างประเทศ๑.๖ปฏิบัติการอื่นใดตามที่กฎหมายกำหนดให้เป็นอำนาจหน้าที่ของกรมหรือตามที่รัฐมนตรีหรือคณะรัฐมนตรีมอบหมาย๒. โครงสร้างการแบ่งส่วนราชการ- กองกลาง-สำนักบริการสวัสดิการสังคม-สำนักป้องกันและแก้ไขปัญหาการค้าหญิง และเด็ก-สำนักงานส่งเสริมและสนับสนุนวิชาการ ๑-๑๒๓.วิธีการดำเนินงานในแต่ละกลุ่มเป้าหมายและสถานที่ติดต่อ๓.๑ เด็กและเยาวชนจัดบริการสวัสดิการสังคมและสังคมสงเคราะห์แก่เด็กและเยาวชน อายุตั้งแต่แรกเกิดถึง๑๘ ปี ที่อยู่ในครอบครัวยากจน ถูกทอดทิ้ง เร่ร่อน ประพฤติตนไม่เหมาะสมถูกทารุณกรรม ถูกแสวงหาประโยชน์โดยมิชอบได้รับผลกระทบจากปัญหาโรคเอดส์รวมทั้งที่ประสบปัญหาอื่นๆ ให้มีคุณภาพชีวิตที่ดีมีพัฒนาการเหมาะสมตามวัย และสามารถดำรงชีวิตอยู่ในครอบครัวและสังคมได้อย่างปกติสุขโดยมีการดำเนินงานดังนี้๑)สงเคราะห์คุ้มครองและพัฒนาเด็กและเยาวชนในสถานสงเคราะห์ ศูนย์ฝึกอาชีพ สถานแรกรับสถานคุ้มครอง และบ้านพักเด็กและครอบครัว๑.๑ สถานสงเคราะห์เด็กให้การอุปการะเด็กชาย หญิง อายุแรกเกิดถึง ๑๘ ปี ที่กำพร้า ถูกทอดทิ้งไร้ที่พึ่ง ได้รบผลกระทบจากโรคเอดส์หรือบิดามารดาหรือผู้ปกครองไม่สามารถให้การอุปการะได้อย่างเหมาะสม โดยให้บริการปัจจัย ๔การดูแลรักษาพยาบาล พัฒนาการด้านร่างกาย จิตใจ การศึกษา การฝึกอาชีพ นันทนาการการติดตามสืบหาครอบครัว การจัดหาครอบครัวทดแทน ตลอดจนการอบรมขัดเกลาด้านจริยธรรมเพื่อเตรียมความพร้อมของเด็กในการกลับสู่ครอบครัวและสังคมปัจจุบันมีหน่วยงานให้บริการรวม ๒๐ แห่ง คือ สถานสงเคราะห์เด็กอ่อน(รับเด็กอายุแรกเกิด ๐-๕ ปี) มี ๓ แห่ง ที่กรุงเทพมหานคร นนทบุรี และปทุมธานี และสถานสงเคราะห์เด็ก(รับเด็กอายุ ๕-๑๘ ปี) มี ๑๗ แห่ง ใน ๑๕ จังหวัด คือ กรุงเทพมหานคร ขอนแก่น ชลบุรีเชียงใหม่ นครราชสีมา นครศรีธรรมราช นนทบุรี นราธิวาส ปทุมธานี ปัตตานี ยะลา สงขลาสระบุรี หนองคาย และอุดรธานี๑.๒ศูนย์สงเคราะห์และฝึกอาชีพ ให้การศึกษาและฝึกทักษะอาชีพแก่เด็กและเยาวชนเพื่อให้สามารถนำความรู้ไปประกอบอาชีพเลี้ยงตนเองได้ต่อไป ปัจจุบันมีหน่วยงานเปิดให้บริการ๑ แห่ง คือ ศูนย์สงเคราะห์และฝึกอาชีพเด็กและเยาวชน จังหวัดศรีสะเกษ๑.๓สถานแรกรับและสถานคุ้มครองสวัสดิภาพเด็ก รับเด็ก เร่ร่อน ประพฤติตนไม่เหมาะสม เด็กถูกทารุณกรรมหรือถูกแสวงหาประโยชน์โดยมิชอบด้วยกฎหมายเพื่อเป็นการคุ้มครองสวัสดิภาพโดยให้บริการปัจจัย ๔ การศึกษา และฝึกอบรมอาชีพการพิทักษ์คุ้มครองสิทธิและการฟื้นฟูร่างกายจิตใจให้สามารถปรับตัวสู่สังคมได้ตามปกติต่อไป ปัจจุบันมีสถานแรกรับและสถานคุ้มครองสวัสดิภาพเด็กรวม๔ แห่ง คือ จังหวัดนนทบุรี ปทุมธานี ขอนแก่น และระยอง๑.๔บ้านพักเด็กและครอบครัว ให้บริการตลอด ๒๔ ชั่วโมง เพื่อช่วยเหลือเด็กเยาวชนและครอบครัวที่ประสบปัญหาให้ได้มีที่พักพิงชั่วคราวโดยจัดบริการปัจจัย ๔การฟื้นฟูรับสภาพทั้งทางร่างกายและจิตใจ การประสานส่งต่อหน่วยงานที่เกี่ยวข้องตามความเหมาะสมและประสานครอบครัวส่งกลับภูมิลำเนาเดิม รวม ๒๔ แห่ง กรุงเทพมหานคร ชลบุรีเชียงใหม่ ภูเก็ต นราธิวาส นครสวรรค์ อุบลราชธานี อุดรธานี สงขลา สุรินทร์ ชุมพรยะลา สระบุรี พะเยา ลำปาง ตาก ตรัง ขอนแก่น มหาสารคาม ระยอง นครศรีธรรมราชสุราษฎร์ธานี ปทุมธานี และกาญจนบุรี- สถานที่ติดต่อ :สำนักป้องกันและแก้ไขปัญหาการค้าหญิงและเด็ก โทร. ๐-๒๒๘๑-๘๒๑๑,๐-๒๖๕๙-๖๑๐๕-๕๒) การสงเคราะห์คุ้มครองและพัฒนาเด็กและเยาวชนในครอบครัว และชุมชนเพื่อส่งเสริมให้เด็กและเยาวชนสามารถอยู่ในครอบครัวและชุมชนได้อย่างมีความสุขมีคุณภาพชีวิตที่ดีและได้รับการคุ้มครองสวัสดิภาพโดยการสำรวจและให้ความช่วยเหลือเด็กที่ครอบครัวเลี้ยงดูไม่เหมาะสม เด็กเร่ร่อนประพฤติตนไม่เหมาะสมแก่วัย ถูกทอดทิ้งถูกทารุณกรรมหรือถูกแสวงหาประโยชน์โดยมิชอบด้วยกฎหมายเด็กในครอบครัวยากจนหรือประสบปัญหาต่างๆตลอดจนส่งเสริมสนับสนุนสวัสดิการสังคมแก่ครอบครัวและชุมชนกิจกรรมที่ดำเนินการได้แก่๒.๑สงเคราะห์เด็กในครอบครัว เสริมสร้างความมั่นคงให้แก่ครอบครัวเพื่อให้สามารถเลี้ยงดูเด็กได้อย่างเหมาะสมตามควรแก่อัตภาพโดยให้คำปรึกษาแก่บิดามารดา ผู้ปกครองในการเลี้ยงดูบุตรการช่วยเหลือเป็นทุนการศึกษา ทุนประกอบอาชีพ เครื่องอุปโภค บริโภค ชุดเครื่องแบบนักเรียน เป็นต้นสถานที่ติดต่อ :สำนักป้องกันและแก้ไขปัญหาการค้าหญิงและเด็ก โทร ๐-๒๒๘๑-๘๒๑๑,๐-๒๖๕๙-๖๑๐๖: สำนักบริการสวัสดิการสังคมโทร ๐-๒๒๘๒-๑๐๕๖, ๐-๒๒๘๑-๕๐๓๐๒.๒สนับสนุนและจัดหาครอบครัวทดแทนให้แก่เด็กโดยจัดให้เด็กที่ไม่สามารถอยู่กับครอบครัวเดิมและเด็กในความอุปการะของสถานสงเคราะห์ได้อยู่ในครอบครัวใหม่ที่เหมาะสมซึ่งอาจเป็นครอบครัวที่มีความสัมพันธ์ทางเครือญาติกับเด็กหรือเป็นครอบครัวที่ประสงค์จะรับเด็กไปอุปการะโดยต้องผ่านการพิจารณาจากกรมพัฒนาสังคมและสวัสดิการว่ามีความพร้อมและเหมาะสมในด้านสถานภาพทางเศรษฐกิจและสังคมโดยรับเด็กไปเลี้ยงดูชั่วคราวในรูปครอบครัวอุปการะและครอบครัวอุปถัมภ์ซึ่งกรมพัฒนาสังคมและสวัสดิการให้การสนับสนุนเงินค่าเลี้ยงดูเด็กรวมทั้งการรับเด็กไปอุปการะถาวรโดยการจดทะเบียนรับเด็กเป็นบุตรบุญธรรมดำเนินการตามพระราชบัญญัติการรับเด็กเป็นบุตรบุญธรรมพ.ศ. ๒๕๒๒ และ ฉบับที่ ๒ พ.ศ. ๒๕๓๓ซึ่งผู้ที่จะขอรับเด็กเป็นบุตรบุญธรรมต้องมีคุณสมบัติดังนี้-ด้านกฎหมาย : ต้องเป็นบุคคลที่มีอายุไม่ต่ำกว่า ๒๕ ปี และต้องมีอายุมากกว่าเด็กที่จะรับเป็นบุตรบุญธรรมอย่างน้อย๑๕ ปี และต้องไม่เป็นผู้ที่ต้องห้ามเป็นผู้ปกครองเด็กตามมาตรา ๑๕๘๗แห่งประมวลกฎหมายแพ่งและพาณิชย์-ด้านสังคม : ต้องเป็นผู้ที่มีความเหมาะสมและมีความพร้อมในหลายๆ ด้าน เช่น ไม่ควรมีอายุห่างจากเด็กมากเกินไป แม้ว่ากฎหมายจะกำหนดอายุขั้นต่ำของผู้รับเด็กโดยมิได้กำหนดอายุขั้นสูงไว้ก็ตาม มีฐานะความเป็นอยู่มั่นคงมีทรัพย์สินหรือรายได้ที่แน่นอน ไม่ควรเป็นผู้มีหนี้สินเป็นผู้มีจิตใจที่ดีและเข้าใจวิธีการเลี้ยงดูเด็ก เป็นครอบครัวสมบูรณ์มีเวลาเอาใจใส่เด็กอย่างใกล้ชิด มีเหตุผลที่เหมาะสมและมีทัศนคติที่ดีต่อการรับเด็กเป็นบุตรบุญธรรม ฯลฯผู้ประสงค์จะรับเด็กเป็นบุตรบุญธรรมจะต้องได้รับการตรวจสอบคุณสมบัติและความเหมาะสมจากพนักงานเจ้าหน้าที่และต้องทำการทดลองเลี้ยงดูเด็กไม่น้อยกว่าหกเดือน(เว้นแต่กรณีที่ได้รับยกเว้นการทดลองเลี้ยงดูตามที่กฎหมายกำหนด)โดยเจ้าหน้าที่จะติดตามผลการทดลองเลี้ยงดูตลอดระยะเวลาดังกล่าวก่อนพิจารณาอนุมัติให้จดทะเบียนรับเด็กเป็นบุตรบุญธรรมต่อไปสถานที่ติดต่อ :สำนักป้องกันและแก้ไขปัญญาการค้าหญิงและเด็ก โทร ๐-๒๓๕๔-๗๕๐๙,๐-๒๓๕๔-๗๕๑๑, ๐-๒๓๕๔-๗๕๐๐, ๐-๒๖๔๔-๗๙๙๖, ๐-๒๒๔๗-๙๔๘๐๒.๓ส่งเสริมและพัฒนาเด็กปฐมวัยโดยให้การสนับสนุนการดำเนินงานของสถานรับเลี้ยงและสถานสงเคราะห์เด็กเอกชนที่เก็บค่าบริการต่ำกว่า๘๐๐ บาท/คน/เดือน โดยช่วยเหลือในรูปของอาหารเสริมและสื่อพัฒนาการเด็กเพื่อให้เด็กได้รับการพัฒนาและเลี้ยงดูที่เหมาะสมและส่งเสริมการดำเนินงานของสถานรับเลี้ยงเด็กปฐมวัยในชุมชนด้อยโอกาสอีกทั้งยังมีการดำเนินการสถานรับเลี้ยงและพัฒนาเด็กสาธิตของกรมฯเพื่อเป็นสวัสดิการแก่ข้าราชการและเจ้าหน้าที่และประชาชนทั่วไปนอกจากนี้ยังส่งเสริมการจัดตั้งสถานรับเลี้ยงเด็กและสถานสงเคราะห์เด็กเอกชนโดยให้คำปรึกษาแนะนำระเบียบ วิธีการขอจัดตั้ง การพิจารณาออกใบอนุญาต ต่อใบอนุญาตการเพิกถอนใบอนุญาต และควบคุมการดำเนินงานให้เป็นไปตามที่กฎหมายกำหนดสถานที่ติดต่อ :สำนักป้องกันและแก้ไขปัญหาการค้าหญิงและเด็ก โทร ๐-๒๖๕๙-๖๑๐๗,๐-๒๖๕๙-๖๑๑๓๓.๒ ผู้สูงอายุผู้ที่อายุ ๖๐ ปีขึ้นไป ประสบปัญหาทางเศรษฐกิจและสังคม กรมพัฒนาสังคมและสวัสดิการได้จัดสวัสดิการสังคม เพื่อให้ผู้สูงอายุสามารถดำรงชีวิตอยู่ในครอบครัว ชุมชนและสังคมได้อย่างปกติสุข โดยดำเนินการ ดังนี้๑)สงเคราะห์ผู้สูงอายุในสถานสงเคราะห์ ผู้สูงอายุ อายุ ๖๐ ปี ขึ้นไป ที่ไม่สามารถอยู่กับครอบครัวของตนได้หรือไม่มีผู้อุปการะจะได้รับการสงเคราะห์ให้เข้าอยู่ในสถานสงเคราะห์โดยได้รับบริการปัจจัย ๔ สังคมสงเคราะห์ กายภาพบำบัด นันทนาการ ศาสนกิจ และฌาปนกิจฯลฯ ปัจจุบันมีสถานสงเคราะห์คนชรา ๗ แห่ง ใน ๗ จังหวัด คือ กรุงเทพมหานคร ชลบุรีเชียงใหม่ พระนครศรีอยุธยา บุรีรัมย์ ภูเก็ต และยะลา๒)สงเคราะห์ผู้สูงอายุในรูปศูนย์บริการผู้สูงอายุ ศูนย์บริการผู้สูงอายุเป็นศูนย์กลางการจัดสวัสดิการให้แก่ผู้สูงอายุที่อาศัยอยู่กับครอบครัวของตนเองปัจจุบันมีศูนย์บริการผู้สูงอายุ ๘ แห่ง ใน ๖ จังหวัด คือ กรุงเทพมหานคร ขอนแก่นชลบุรี เชียงใหม่ บุรีรัมย์ และยะลา โดยจัดบริการ ๓ ลักษณะ ดังนี้- ภายในศูนย์เป็นบริการที่จัดให้แก่ผู้สูงอายุซึ่งอาศัยอยู่กับครอบครัวของตนเองและเข้ามาใช้บริการที่ศูนย์ ได้แก่บริการการแพทย์ กายภาพบำบัด นันทนาการ ศาสนกิจ เป็นต้น- หน่วยเคลื่อนที่เป็นบริการเยี่ยมเยียนผู้สูงอายุตามชุมชนต่างๆ โดยมีแพทย์ นักสังคมสงเคราะห์และพยาบาล ให้คำแนะนำ ปรึกษา บริการข้อมูลข่าวสารต่างๆของกรมพัฒนาสังคมและสวัสดิการ และช่วยเหลือแก้ไขปัญหาเฉพาะหน้า- บ้านพักฉุกเฉินเป็นบริการช่วยเหลือผู้สูงอายุที่ประสบปัญหาความเดือดร้อน ด้านจิตใจกับครอบครัวต้องการแยกมาอยู่ชั่วคราว และบริการแก่ผู้สูงอายุที่มีภารกิจในเมือง หรือกรุงเทพฯแต่ไม่มีที่พักอาศัย เป็นต้น โดยให้บริการด้านปัจจัย ๔ และสังคมสงเคราะห์จัดตั้งขึ้นจำนวน ๘ แห่ง ๖ จังหวัด ได้แก่ กรุงเทพมหานคร ขอนแก่น ชลบุรี เชียงใหม่บุรีรัมย์ และยะลา๓.๓ สตรีให้การสงเคราะห์ ฟื้นฟู คุ้มครองและพัฒนาคุณภาพชีวิตแก่สตรีด้อยโอกาส สตรีติดเชื้อเอดส์ และประสบปัญหาทางสังคมการให้การพิทักษ์คุ้มครองสวัสดิภาพแก่สตรีที่ถูกล่อลวงหรือถูกแสวงหาประโยชน์โดยมิชอบตลอดจนดำเนินงานป้องกันแก้ไขปัญหาด้านการค้าประเวณีและการค้ามนุษย์โดยดำเนินการดังนี้๑. การสงเคราะห์ฟื้นฟูและคุ้มครองสวัสดิภาพแก่สตรีในสถานแรกรับและสถานคุ้มครองและพัฒนาอาชีพให้บริการแก่สตรีที่ได้รับความช่วยเหลือออกมาจากวงจรการค้าประเวณีตามพระราชบัญญัติป้องกันและปราบปรามการค้าประเวณี พ.ศ. ๒๕๓๙ สตรีถูกกระทำทารุณตกเป็นเหยื่อของกระบวนการค้ามนุษย์ทั้งไทยและต่างชาติ ถูกแสวงหาประโยชน์โดยมิชอบตลอดจนสตรีที่ประสบปัญหาทางสังคมอื่นๆ โดยให้การสงเคราะห์คุ้มครองสวัสดิภาพฟื้นฟูปรับสภาพทั้งทางร่างกายและจิตใจ ฝึกอาชีพระยะสั้นให้การศึกษานอกระบบ ให้คำปรึกษาแนะนำการคุ้มครองพิทักษ์สิทธิตามกฎหมายรวมทั้งประสานกับหน่วยงานต่างๆทั้งในและต่างประเทศเพื่อติดตามสืบหาครอบครัวและส่งกลับภูมิลำเนาเดิมการเตรียมความพร้อมแก่ครอบครัวเพื่อช่วยเหลือให้สตรีสามารถปรับตัวสู่สังคมและกลับไปดำรงชีวิตในสังคมภายหลังพ้นอุปการะได้ต่อไปปัจจุบันมีสถานแรกรับและสถานคุ้มครองและพัฒนาอาชีพ ๔ แห่งในจังหวัดนนทบุรีนครราชสีมา พิษณุโลก และสุราษฎร์ธานี๒.การพัฒนาศักยภาพสตรีในศูนย์ฝึกอาชีพและในชุมชน๒.๑ศูนย์สงเคราะห์และฝึกอาชีพสตรีให้การฝึกอบรมอาชีพโดยไม่เสียค่าใช้จ่ายแก่สตรีและเยาวสตรีที่ด้อยโอกาสทางการศึกษาประสบปัญหาทางเศรษฐกิจ ว่างงานและมีความประสงค์ที่จะเข้ารับการฝึกทักษะวิชาชีพในสาขาต่างๆ เช่น ตัดเย็บเสื้อผ้างานบริการโรงแรม การดูแลผู้สูงอายุและเด็ก นวดแผนไทย โภชนาการและเสริมสวย เป็นต้นแบ่งเป็นหลักสูตรระยะสั้น ๓ เดือน และ ๖ เดือนพร้อมทั้งให้ความรู้เพื่อเป็นการขยายโอกาสทางการศึกษา หลักสูตร ปวช. (๒ ปี)โดยประสานความร่วมมือกับกรมการศึกษานอกโรงเรียนจัดอบรมในสาขาการจัดการสาขาผ้าและเครื่องแต่งกายสาขาคอมพิวเตอร์และสาขาการดูแลผู้สูงอายุและเด็ก เป็นต้น เมื่อสำเร็จการอบรมแล้วกรมพัฒนาสังคมและสวัสดิการ ได้จัดหางานให้ทำตามความสมัครใจโดยให้ได้รับค่าจ้างตามอัตราค่าจ้างขั้นต่ำเป็นอย่างน้อยปัจจุบันมีศูนย์สงเคราะห์และฝึกอาชีพสตรี ๘ แห่ง คือ จังหวัดลำปาง นนทบุรี ขอนแก่นศรีสะเกษ สงขลา ชลบุรี เชียงราย และลำพูน๒.๒ฝึกอาชีพตามโครงการสร้างชีวิตใหม่ให้สตรีชนบท ให้การฝึกอบรมอาชีพหลักสูตรระยะสั้น๘๘ วัน แก่สตรีชนบทที่จบการศึกษาภาคบังคับแล้วไม่มีโอกาสศึกษาต่อ เยาวสตรีกลุ่มเสี่ยง สตรีที่ถูกเลิกจ้าง/ว่างงานและยากจนเพื่อป้องกันมิให้เข้าสู่การค้าบริการทางเพศตลอดจนพัฒนารายได้และคุณภาพชีวิตแก่สตรีในชนบทโดยจัดอบรมอาชีพในพื้นที่ให้การสนับสนุนด้านงบประมาณวิทยากรและวัสดุอุปกรณ์ต่างๆ ส่งเสริมการรวมกลุ่มอาชีพภายหลังสำเร็จการฝึกอบรมรวมทั้งสนับสนุน/ประสานการสั่งซื้อและสั่งจ้างผลิตภัณฑ์๓.การป้องกันและแก้ไขปัญหาการค้าประเวณีและการค้ามนุษย์ การค้าประเวณีและการค้ามนุษย์เป็นปัญหาสำคัญระดับชาติซึ่งกรมพัฒนาสังคมและสวัสดิการมีบทบาทในการสร้างกลไกเพื่อป้องกันและแก้ไขปัญหาโดยดำเนินงานดังนี้๓.๑ส่งเสริมและสนับสนุนการดำเนินงานช่วยเหลือและคุ้มครองสวัสดิภาพหญิงและเด็กที่ตกเป็นเหยื่อการค้ามนุษย์เพื่อให้หญิงและเด็กชาวไทยและชาวต่างชาติที่ตกเป็นเหยื่อของการค้ามนุษย์ได้รับการคุ้มครองช่วยเหลือด้านที่พักพิงชั่วคราวการฟื้นฟูปรับสภาพร่างกาย จิตใจ สังคม รวมถึงการช่วยเหลือทางกฎหมายและส่งกลับภูมิลำเนาอย่างปลอดภัยอีกทั้งยังเป็นการส่งเสริมความร่วมมือระหว่างประเทศในภูมิภาค เพื่อป้องกันแก้ไขปัญหาการค้าหญิงและเด็กตามอนุสัญญาและกฎหมายระหว่างประเทศที่เกี่ยวข้อง๓.๒รณรงค์ด้านการค้าประเวณีรณรงค์ให้ความรู้เพื่อป้องกันสตรีและเยาวสตรีถูกล่อลวงและชักจูงเข้าสู่กระบวนการค้าบริการทางเพศโดยจัดอบรมให้ความรู้แก่เยาวสตรีในสถานศึกษา จัดทำสื่อรูปแบบต่างๆ เช่น แผ่นพับโปสเตอร์ สปอตวิทยุและทีวี เพื่อประชาสัมพันธ์เผยแพร่ในวงกว้าง๓.๓โครงการให้ความรู้กับหญิงไทยเพื่อป้องกันภัยในต่างประเทศรณรงค์ให้ความรู้กับผู้นำชุมชนเกี่ยวกับภัยของการล่อลวงหญิงและเด็กไทยไปค้าประเวณีในต่างประเทศและสร้างเครือข่ายอาสาสมัครเข้าระวังในพื้นที่เสี่ยง โดยมีผู้นำชุมชนผู้แทนสตรีภาครัฐและเอกชน ผู้นำองค์กรท้องถิ่นผู้แทนจากหน่วยงานภาครัฐและองค์กรเอกชนที่เกี่ยวข้องกับการดำเนินการต่อต้านการค้ามนุษย์ครู-อาจารย์ นักเรียน นักศึกษา และประชาชนในพื้นที่๔.ให้การช่วยเหลือสตรีที่ได้รับผลกระทบจากโรคเอดส์ ช่วยเหลือเป็นทุนประกอบอาชีพรายละ ๕,๐๐๐ บาท แก่สตรีที่ได้รับผลกระทบจากปัญหาเอดส์ อาทิ ติดเชื้อเอดส์สามีเสียชีวิตหรือติดเชื้อด้วยโรคเอดส์ ซึ่งมีฐานะยากจน มีบุตรต้องเลี้ยงดูขาดแคลนเงินทุนประกอบอาชีพ หรือประสบปัญหาทางสังคมอื่นๆ เพื่อให้สามารถพึ่งพาเลี้ยงดูตนเองและครอบครัวตลอดจนสามารถอยู่ร่วมในชุมชนสังคมได้สถานที่ติดต่อ :สำนักป้องกันและแก้ไขปัญหาการค้าหญิงและเด็ก โทร. ๐-๒๖๕๙-๖๒๙๑,๐-๒๖๕๙-๖๒๘๓๓.๔ คนพิการการจัดสวัสดิการสังคมด้านต่างๆ ให้แก่คนพิการทุกประเภทตั้งแต่แรกเกิดจนถึงวัยชรากรมพัฒนาสังคมและสวัสดิการให้บริการและการสงเคราะห์ ดังนี้๑)สงเคราะห์คนพิการในสถานสงเคราะห์ โดยให้บริการด้านปัจจัย ๔ ฟื้นฟูสมรรถภาพทางร่างกาย รักษาพยาบาล ฝึกอาชีพและนันทนาการแก่คนพิการที่ยากจน ถูกทอดทิ้งขาดผู้อุปการะเลี้ยงดู ปัจจุบันมีสถานสงเคราะห์คนพิการ ๙ แห่ง แบ่งเป็นเด็กพิการอายุแรกเกิด ถึง ๗ ปี มี ๑ แห่ง ที่จังหวัดนนทบุรี เด็กพิการอายุ ๗-๑๘ ปีมี ๓ แห่ง ที่จังหวัดนนทบุรี และคนพิการอายุ ๑๘ ปีขึ้นไป มี ๕ แห่ง ใน ๔ จังหวัดคือ จังหวัดสมุทรปราการ ปทุมธานี ชลบุรี และฉะเชิงเทรา๒)ฝึกอาชีพในศูนย์ฟื้นฟูอาชีพคนพิการ โดยให้การฟื้นฟูสมรรถภาพทางอาชีพแก่คนพิการอายุ ๑๗-๔๐ ปี โดยฝึกวิชาชีพสาขาต่างๆ เช่น ช่างตัดเย็บเสื้อผ้า ช่างเย็บหนังช่างเชื่อมโลหะ ช่างเสริมสวยและตัดผมชาย ศิลปหัตถกรรม และคอมพิวเตอร์ เป็นต้นปัจจุบันมีศูนย์ฟื้นฟูอาชีพคนพิการ ๘ แห่ง ที่จังหวัดสมุทรปราการ ลพบุรี เชียงใหม่ขอนแก่น อุบลราชธานี นครศรีธรรมราช หนองคาย๓)พัฒนาอาชีพในศูนย์พัฒนาอาชีพคนพิการโดยรับคนพิการที่สำเร็จหลักสูตรการฝึกอาชีพแล้วและไม่สามารถหางานทำในสถานประกอบการภายนอกได้ให้เข้าทำงานในศูนย์ฯเพื่อมีรายได้เลี้ยงตนเอง และเพื่อเพิ่มพูนความรู้ประสบการณ์ฝึกทักษะทางอาชีพและฝึกการใช้ชีวิตในสถานประกอบการปัจจุบันมี ๑ แห่ง คือศูนย์พัฒนาอาชีพคนพิการ จังหวัดนนทบุรี๔)จัดสวัสดิการแก่คนพิการในชุมชน ตามพระราชบัญญัติการฟื้นฟูสมรรถภาพคนพิการ พ.ศ.๒๕๓๔ โดยให้การช่วยเหลือเป็นเงินจัดซื้อเครื่องกายอุปกรณ์ และเครื่องช่วยความพิการเช่น รถเข็น รถโยก ข้อสะโพกเทียม เป็นต้นสถานที่ติดต่อ :สำนักบริการสวัสดิการสังคม โทร. ๐-๒๒๘๒-๐๔๒๖, ๐-๒๖๕๙-๖๒๖๑-๒:สำนักงานส่งเสริมและสนับสนุนวิชาการ๓.๕ คนไร้ที่พึ่งให้การสงเคราะห์และพัฒนาคนไร้ที่พึ่งให้มีศักยภาพ สามารถพึ่งพาตนเองได้ไม่เป็นปัญหาต่อสังคมกรมพัฒนาสังคมและสวัสดิการได้ให้ความอุปการะแก่คนไร้ที่พึ่งที่มีอายุ ๑๘ ปีขึ้นไปใน ๓ ประเภท คือ-คนขอทานที่ตำรวจนำส่งตามพระราชบัญญัติควบคุมการขอทาน พ.ศ. ๒๔๘๔- คนเร่ร่อนไร้ที่พึ่ง ไม่มีที่อยู่อาศัยเป็นหลักแหล่งแน่นอน ไม่สามารถเลี้ยงตนเองได้-คนที่สมัครขอเข้ารับการสงเคราะห์ ซึ่งเป็นผู้ที่มีความเจ็บป่วยทางกายหรือทางจิตใจไม่สามารถประกอบอาชีพเลี้ยงตนเองได้หรือเป็นผู้ป่วยไร้ญาติที่โรงพยาบาลส่งมา รวมถึงคนไร้ที่พึ่งที่หน่วยงานต่างๆส่งมารับการสงเคราะห์ โดยจัดบริการใน ๒ ลักษณะ ดังนี้๑)สงเคราะห์ในสถานแรกรับ มี ๒ แห่ง ที่จังหวัดเชียงใหม่ และนนทบุรีโดยให้ความช่วยเหลือเบื้องต้นแก่คนไร้ที่พึ่ง ก่อนที่จะส่งต่อไปรับบริการยังหน่วยงานอื่นตามความเหมาะสมต่อไป๒) สงเคราะห์ในสถานสงเคราะห์มี ๙ แห่ง ใน ๘ จังหวัด ที่จังหวัดประจวบคีรีขันธ์ ปทุมธานี พิษณุโลก เพชรบุรีนครราชสีมา นครศรีธรรมราช ศรีสะเกษ และสระบุรี โดยให้บริการปัจจัย ๔สังคมสงเคราะห์ฟื้นฟูสภาพร่ากายและจิตใจ อาชีวบำบัด นันทนาการ ฝึกอาชีพ และอื่นๆสถานที่ติดต่อ :สำนักบริการสวัสดิการสังคม โทร. ๐-๒๒๘๒-๐๔๒๖, ๐-๒๒๘๒-๖๒๖๒๓.๖ผู้ติดเชื้อและผู้ป่วยเอดส์กรมพัฒนาสังคมและสวัสดิการให้การดูแลและจัดสวัสดิการสำหรับผู้ติดเชื้อผู้ป่วยเอดส์และครอบครัว โดยจัดบริการใน ๕ ลักษณะ ดังนี้๑)ให้การสงเคราะห์เด็กติดเชื้อ หรือกำพร้า ถูกทอดทิ้งเนื่องจากบิดา มารดาเสียชีวิตหรือป่วยด้วยโรคเอดส์ ในสถานสงเคราะห์ ๔ แห่ง ได้แก่-สถานสงเคราะห์เด็กอ่อนเวียงพิงค์ จังหวัดเชียงใหม่-สถานสงเคราะห์เด็กอ่อนพญาไท กรุงเทพมหานคร-สถานสงเคราะห์เด็กหญิง จังหวัดอุดรธานี-สถานแรกรับเด็กภาคใต้ จังหวัดสงขลาสถานที่ติดต่อ :สำนักป้องกันและแก้ไขปัญหาการค้าหญิงและเด็ก โทร. ๐-๒๒๘๒-๘๘๘๓, ๐-๒๖๕๙-๖๒๘๗๒)ให้การสงเคราะห์เด็กในครอบครัวที่บิดามารดาติดเชื้อหรือป่วยด้วยโรคเอดส์ตามระเบียบกรมประชาสงเคราะห์ ว่าด้วยการสงเคราะห์เด็กภายในครอบครัว พ.ศ. ๒๕๒๙และฉบับปรับปรุงแก้ไขปี พ.ศ. ๒๕๓๗โดยให้การสงเคราะห์ทั้งเงินและสิ่งของสำหรับครอบครัวที่มีเด็ก ๑ คน ไม่เกิน ๑,๐๐๐ ๒,๐๐๐ บาท และครอบครัวที่มีเด็กมากกว่า ๑ คน ไม่เกิน ๓,๐๐๐ บาทโดยพิจารณาตามความจำเป็นและเหมาะสมสถานที่ติดต่อ :สำนักงานส่งเสริมและสนับสนุนวิชาการ ๑-๑๒๓) ให้การสงเคราะห์ผู้ติดเชื้อและครอบครัว-สำหรับครอบครัวผู้ติดเชื้อในเขต กทม. รายละไม่เกิน ๒,๐๐๐ บาท ให้ได้ไม่เกิน ๓ครั้ง/ปี-สำหรับครอบครัวชาวเขาผู้ติดเชื้อหรือผู้ป่วยเอดส์ รายละไม่เกิน ๑,๐๐๐ บาทให้ได้ไม่เกิน ๓ ครั้ง/ปีสถานที่ติดต่อ :สำนักงานส่งเสริมและสนับสนุนวิชาการ ๑-๑๒๔)ให้การสงเคราะห์เงินทุนประกอบอาชีพ คนละไม่เกิน ๕,๐๐๐ บาทสำหรับสตรีที่ติดเชื้อหรือป่วยด้วยโรคเอดส์หรือสตรีที่เป็นหัวหน้าครอบครัวที่มีสมาชิกติดเชื้อหรือป่วยโรคเอดส์และสำหรับชาวเขาที่ติดเชื้อหรือป่วยด้วยโรคเอดส์สถานที่ติดต่อ :สำนักป้องกันและแก้ไขปัญหาการค้าหญิงและเด็ก โทร. ๐-๒๒๘๒-๘๘๘๓:สำนักบริการสวัสดิการสังคม โทร. ๐-๒๒๘๒-๑๐๕๖:สำนักงานส่งเสริมและสนับสนุนวิชาการ ๑-๑๒๓.๗ ผู้ประสบภัยการจัดสวัสดิการแก่ผู้ประสบภัย กรมพัฒนาสังคมและสวัสดิการได้ให้การช่วยเหลือผู้ประสบภัย กรณีหลังภัยสงบ และผู้ตกทุกข์ได้ยากทั้งในและนอกประเทศ โดยให้การช่วยเหลือและฟื้นฟู ดังนี้-สงเคราะห์เด็กในครอบครัวยากจนที่ประสบภัยเป็นเงินหรือสิ่งของ-สงเคราะห์ครอบครัวผู้มีรายได้น้อยที่ประสบภัยโดยสนับสนุนการรวมกลุ่มประกอบอาชีพ-สร้างความมั่นคงด้านอาชีพและเพิ่มรายได้ โดยให้การฝึกอาชีพแก่สตรีที่ประสบภัยหรือสนับสนุนเงินทุนประกอบอาชีพ- ส่งกลับภูมิลำเนาสำหรับผู้ตกทุกข์ได้ยาก ทั้งในและต่างประเทศสถานที่ติดต่อ :สำนักบริการสวัสดิการสังคม ส่วนช่วยเหลือศูนย์บริการเบ็ดเสร็จ:สำนักงานส่งเสริมและสนับสนุนวิชาการ ๑-๑๒๓.๘ ครอบครัวและชุมชนการให้บริการด้านสวัสดิการสังคมสงเคราะห์และพัฒนาความเป็นอยู่ของประชาชนที่ประสบปัญหาทั้งในชุมชนเมืองกรุงเทพมหานครและส่วนภูมิภาคกรมพัฒนาสังคมและสวัสดิการดำเนินการให้บริการทั้งทางตรงและทางอ้อมรวมถึงการระดมทรัพยากรจากภาครัฐและภาคเอกชนเพื่อช่วยเหลือผู้ประสบปัญหาในรูปแบบต่างๆดังนี้๑)สงเคราะห์ผู้ประสบปัญหาทางสังคม ผู้ประสบปัญหาความทุกข์ยากเดือดร้อนในการดำรงชีวิตปัญหาครอบครัว ปัญหาสังคมต่างๆ จนไม่สามารถช่วยเหลือตนเองได้และไร้ญาติขาดที่พึ่งที่มาติดต่อขอรับบริการ กรมพัฒนาสังคมและสวัสดิการจะให้การสงเคราะห์เบื้องต้น โดยนักสังคมสงเคราะห์ ดังนี้-สัมภาษณ์หาข้อเท็จจริงเพื่อพิจารณาช่วยเหลือ-ช่วยเหลือเฉพาะหน้าตามความจำเป็น เช่น ให้คำแนะนำ ปรึกษา ให้ค่าพาหนะเดินทางค่าอาหาร หรือเครื่องอุปโภคบริโภค ฯลฯ-ส่งไปรับบริการยังหน่วยงานอื่นตามความเหมาะสม นอกจากนี้ ยังจัดให้มีศูนย์ช่วยเหลือเร่งด่วน๒๔ ชั่วโมงซึ่งจัดบริการให้คำปรึกษาทางโทรศัพท์เพื่อช่วยเหลือผู้ประสบปัญหาความเดือดร้อนด้านต่างๆให้สามารถแก้ไขปัญหาได้อย่างรวดเร็วจากบริการของรัฐ โดยมีนักสังคมสงเคราะห์นักจิตวิทยา เป็นผู้ให้คำปรึกษาแนะนำทาง โทรศัพท์หมายเลข ๑๕๐๗ ทุกวัน ตลอด ๒๔ชั่วโมง๒)สงเคราะห์ครอบครัวผู้มีรายได้น้อย สำหรับครอบครัวที่ประสบปัญหาความเดือดร้อนในกรณีที่หัวหน้าครอบครัวถึงแก่กรรมต้องโทษจำคุก สาบสูญ หรือทอดทิ้งครอบครัวเจ็บป่วยร้ายแรง พิการทุพพลภาพไม่สามารถเลี้ยงดูครอบครัวได้ด้วยเหตุสุดวิสัยอื่นๆกรมพัฒนาสังคมและสวัสดิการจะพิจารณาให้การสงเคราะห์ ครอบครัวๆ ละไม่เกิน ๒,๐๐๐ บาทติดต่อกันไม่เกิน ๓ ครั้ง เพื่อเป็นทุนประกอบอาชีพ หรือค่าใช้จ่ายในการครองชีพรวมทั้งให้คำแนะนำปรึกษา และให้บริการแก่ครอบครัวผู้มีรายได้น้อยในแหล่งชุมชนต่างๆโดยการจัดหน่วยสงเคราะห์ครอบครัวเคลื่อนที่สถานที่ติดต่อ :สำนักบริการสวัสดิการสังคม โทร. ๐-๒๒๘๒-๕๕๔๓, ๐-๒๖๕๙-๖๒๗๐:สำนักงานส่งเสริมและสนับสนุนวิชาการ ๑-๑๒๓)จัดบริการที่พักชั่วคราว กรมพัฒนาสังคมและสวัสดิการ จัดบริการด้านที่พักชั่วคราว ที่พักคนเดินทางกรมพัฒนาสังคมและสวัสดิการสำหรับผู้มีรายได้น้อย ผู้ป่วยที่รอเข้ารับการรักษาในโรงพยาบาลผู้ตกทุกข์ได้ยากที่เดินทางมาจากภูมิภาคหรือผู้ที่หน่วยราชการอื่นส่งมาขอพักชั่วคราวโดยไม่เสียค่าบริการรวมทั้งให้บริการแก่คณะเยาวชน นักเรียน นักศึกษา คณะบุคคลที่มาจากภูมิภาคเพื่อร่วมกิจกรรมหรือทัศนศึกษาในกรุงเทพฯ โดยคิดอัตราค่าบริการคนละ๓๐ บาท/วันสถานที่ติดต่อ :สำนักบริการสวัสดิการสังคม โทร. ๐-๒๒๘๒-๕๕๔๓, ๐-๒๖๕๙-๖๒๗๐ หรือที่พักคนเดินทางกรมพัฒนาสังคมและสวัสดิการ ถนนประชาสงเคราะห์ เขตห้วยขวาง กรุงเทพฯ ๑๐๔๐๐ โทร.๐-๒๒๔๕-๑๘๓๕, ๐-๒๒๔๖-๘๖๖๔๔) พัฒนาและสงเคราะห์ชุมชนในส่วนของประชาชนที่ประสบปัญหาความเดือดร้อนในชุมชนแออัด กรุงเทพมหานครกรมพัฒนาสังคมและสวัสดิการได้จัดบริการในรูปของ สำนักงานพัฒนาสังคมและสวัสดิการกรุงเทพปัจจุบันมี ๘ สำนักงาน คือ ป้อมปราบศัตรูพ่าย ดินแดง คลองเตย บางขุนเทียน คลองจั่นห้วยขวาง ตลิ่งชัน และมีนบุรีเพื่อเป็นศูนย์ข้อมูลด้านสวัสดิการสังคมในระดับพื้นที่และให้บริการสงเคราะห์ฟื้นฟู คุ้มครองสวัสดิภาพประชาชนที่ประสบปัญหาความเดือดร้อนทั้งส่งเสริมให้มีการจัดตั้งและดำเนินงานในรูปองค์กรประชาชนเรียกว่าศูนย์บริการชุมชน ปัจจุบันมี ๕ แห่ง ที่ชุมชนห้วยขวาง คลองจั่น คลองเตย ดินแดงประสงค์-สุดสาคร ตู้จินดา เพื่อจัดกิจกรรมบริการต่างๆ แก่ประชาชนในชุมชน อาทิบริการรับเลี้ยงเด็กตอนกลางวัน กิจกรรมเยาวชน ผู้สูงอายุ และฝึกอาชีพ เป็นต้น๕)ศูนย์รับบริจาคเพื่อสงเคราะห์ผู้เดือดร้อน ส่งเสริมให้ประชาชนเข้ามามีส่วนร่วมในการสงเคราะห์ประชาชนผู้เดือดร้อนศูนย์รับบริจาคเพื่อการสงเคราะห์ผู้เดือดร้อน กรมพัฒนาสังคมและสวัสดิการเป็นศูนย์กลางในการรณรงค์รับบริจาคเงินและสิ่งของจากประชาชน องค์การต่างๆทั้งในส่วนกลาง และส่วนภูมิภาค รวมทั้งรับบริจาคผ่านตู้รับบริจาค โครงการเอื้อเฟื้อเผื่อแผ่ที่ตั้งอยู่ในแหล่งชุมชนต่างๆเพื่อให้การสนับสนุนแก่หน่วยงานทั้งภาครัฐและภาคเอกชนได้นำไปช่วยเหลือผู้ประสบปัญหาได้อย่างรวดเร็วและทันต่อเหตุการณ์สถานที่ติดต่อ :สำนักบริการสวัสดิการสังคม โทร. ๐-๒๒๘๒-๕๕๔๓, ๐-๒๖๕๙-๖๒๗๒-๓๖) การจัดบริการบ้านพักอาศัยชั่วคราวกรมพัฒนาสังคมและสวัสดิการจัดบริการด้านบ้านพักชั่วคราวสำหรับประชาชนกรณีฉุกเฉินที่ประสบสาธารณภัยต่างๆหรือศาลมีคำพิพากษาให้ออกจากที่อยู่อาศัยตามคำฟ้องหรือผู้ที่ไม่มีที่อยู่อาศัยเป็นหลักแหล่งรวมทั้งบุคคลหรือกลุ่มชนที่ประสบปัญหาความเดือดร้อนจำเป็นต้องมีที่พักอาศัยให้เข้าพักอาศัยได้ไม่เกิน ๑๘๐ วัน ในบ้านพักชั่วคราวคนจนเมือง ๔ แห่ง คือปากเกร็ด วัดสวนแก้ว ธัญบุรี และอ่อนนุชสถานที่ติดต่อ :สำนักบริการสวัสดิการสังคม โทร. ๐-๒๒๘๒-๕๕๔๓, ๐-๒๖๕๙-๖๒๗๐๓.๙ ชุมชนบนพื้นที่สูงหมายถึง ชุมชนขาวเขา และชุมชนอื่นๆที่ตั้งบ้านเรือนและทำกิจอยู่ในพื้นที่ที่มีระดับความสูงจากระดับน้ำทะเล ๕๐๐เมตรขึ้นไป หรือเป็นพื้นที่ลาดชัน โดยเฉลี่ยมากกว่าร้อยละ ๓๕ ในพื้นที่ ๒๐ จังหวัดได้แก่ กาญจนบุรี ประจวบคีรีขันธ์ เพชรบุรี ราชบุรี สุพรรณบุรี ลำพูน สุโขทัยอุทัยธานี พะเยา และเลยซึ่งประชากรบนพื้นที่สูงส่วนใหญ่เป็นชาวเขาจากการสำรวจเมื่อปี พ.ศ. ๒๕๔๕พบว่าบนพื้นที่สูงส่วนใหญ่เป็นชาวเขา ๙๒๓,๒๕๗ คน ชาวไทยพื้นราบ ๒๑๒,๗๒๐ คนและชนกลุ่มน้อย ๖๗,๑๗๒ คน คณะรัฐมนตรีได้มีมติเมื่อวันที่ ๗ กุมภาพันธ์ ๒๕๓๒ กำหนดนโยบายความมั่นคงแห่งชาติเกี่ยวกับชาวเขาและการปลูกพืชเสพติด ที่มีหลักการสำคัญคือ มุ่งให้ชาวเขาราษฎรไทยและชนกลุ่มน้อยอื่นๆที่อาศัยอยู่บนพื้นที่สูงมีความเป็นอยู่อย่างเป็นระเบียบได้รับการพัฒนาเศรษฐกิจและสังคม ในระดับที่เพียงพอแก่ความจำเป็นในการดำรงชีพการดำเนินงานของกรมพัฒนาสังคมและสวัสดิการที่ผ่านมาได้เข้าดำเนินงานในหมู่บ้านชาวเขาจำนวน ๑,๕๙๙ หมู่บ้านรวมทั้งให้การสงเคราะห์ช่วยเหลือกับชาวเขานอกพื้นที่เป้าหมายที่ประสบปัญหาเดือดร้อนเร่งด่วนและมีเป้าหมายจะพิจารณาขยายพื้นที่ดำเนินการให้ครอบคลุมชุมชนบนพื้นที่สูงทุกชุมชนต่อไปสำหรับในการดำเนินงานเป็นการดำเนินงานพัฒนาในทุกด้าน ได้แก่ ด้านการเมืองการปกครองด้านเศรษฐกิจและสังคม ด้านการศึกษา ด้านสาธารณสุขด้านการป้องกันและแก้ไขปัญหายาเสพติดและปัญหาเอดส์ ด้านการพัฒนาจิตใจการเผยแพร่พระพุทธศาสนา รวมทั้งประสานกับส่วนราชการต่างๆ เพื่อนำบริการเข้าสู่พื้นที่เพื่อให้ชุมชนบนพื้นที่สูงเข้าสู่ระบบการพัฒนาปกติต่อไปสถานที่ติดต่อ :กลุ่มประสานการจัดสวัสดิการแก่ชุมชนบนพื้นที่สูง โทร. ๐-๒๒๘๑-๕๐๒๑:สำนักบริการสวัสดิการสังคมส่วนการบริหารโครงการและกิจการพิเศษ โทร. ๐-๒๒๘๒-๓๘๙๖๓.๑๐ นิคมสร้างตนเองการสงเคราะห์ราษฎรที่เดือดร้อนและยากจนไม่มีที่ดินอยู่อาศัยตามพระราชบัญญัติจัดที่ดินเพื่อการครองชีพ พ.ศ. ๒๕๑๑กรมพัฒนาสังคมและสวัสดิการได้ดำเนินการในรูป นิคมสร้างตนเองจัดเป็นชุมชนใหม่มีแบบแผนมีบริการสาธารณูปโภคขั้นพื้นฐาน เช่น ถนน สะพานแหล่งน้ำและบริการสาธารณะอื่นๆ เช่น โรงเรียน สถานีอนามัยมีการส่งเสริมแนะนำการประกอบอาชีพตามหลักวิชาการแผนใหม่และนำเทคโนโลยีที่เหมาะสมมาปรับใช้ทั้งในด้านการผลิต การตลาด และให้สินเชื่อตลอดจนจัดตั้งกลุ่มเกษตรกร และพัฒนาสังคมชุมชน สิ่งแวดล้อม เพื่อให้ราษฎรมีอาชีพมีรายได้เลี้ยงดูครอบครัว มีความเป็นอยู่ดีขึ้นสามารถดำรงชีพอยู่ในพื้นดินที่จัดสรรอย่างมีความสุขและได้กรรมสิทธิ์ในที่ดินที่ได้รับจัดสรร โดยราษฎรที่ได้ที่รับการจัดสรรที่ดินเรียกว่า สมาชิกนิคมซึ่งคุณสมบัติของสมาชิกนิคมที่จะได้รับหนังสือแสดงการทำประโยชน์ (น.ค. ๓)เพื่อนำไปขอออกโฉนดที่ดินตามประมวลกฎหมายที่ดิน ต้องเป็นสมาชิกนิคมเกินกว่า ๕ ปีได้รับอนุญาตให้เข้าทำประโยชน์ในที่ดินจากอธิบดีกรมพัฒนาสังคมและสวัสดิการหรือผู้ชึ่งอธิบดีมอบหมายไม่มีหนี้สินค้างชำระอยู่กับกรมพัฒนาสังคมและสวัสดิการชำระเงินช่วยเหลือทุนที่รัฐลงไปในการจัดนิคมสร้างตนเองในอัตราไร่ละ ๑๐ บาท และเมื่อสมาชิกนิคมมีคุณสมบัติครบหลักเกณฑ์ ให้นำหลักฐาน คือสำเนาทะเบียนบ้าน สำเนาบัตรประจำตัวประชาชน และสำเนาบัตรทะเบียนสมาชิกนิคม (ถ้ามี)ใบยื่นคำร้อง (น.ค. ๒) เพื่อขอออก น.ค. ๓ ณ ที่ทำการนิคมที่ตั้งอยู่ในจังหวัดนั้นสถานที่ติดต่อ :กลุ่มประสานการจัดสวัสดิการสังคมในพื้นที่เฉพาะ โทร. ๐-๒๒๘๒-๑๓๒๖หรือนิคมสร้างตนเอง ๔๓ แห่งประกาศณ วันที่ ๘ ธันวาคม พ.ศ. ๒๕๔๗มุนินทร ติยายนอธิบดีกรมพัฒนาสังคมและสวัสดิการศุภชัย/พิมพ์๑๓มิถุนายน ๒๕๔๘พุทธพัท/สุนันทา/ตรวจ๒๙มิถุนายน ๒๕๔๘A+B[๑] รก.๒๕๔๗/๑๑๗ง/๒๑/๓๐ ธันวาคม๒๕๔๗